Buick ja Oldsmobile kasutasid tavapärast ees paiknevat mootorit ja jäika tagasilda, kuid mootor ise oli eriline  see oli nimelt Buicki väljatöötatud alumiiniumploki ja kaantega V8, millel töömahtu 215 kuuptolli. Buick oli alumiiniummootoritega eksperimenteerinud juba varem, näiteks oli Harley Earli kujustatud '51 LeSabre ideeautol üle 300-hobujõuline kompressoriga alumiinium-V8. Kuigi Buick polnud esimene, kes alu-V8 seeriatootmisesse võttis (sellele aule pretendeerib  '54 BMW 502), oli ta esimene, kes neid tõesti suurel arvul tegi  esimesel toodanguaastal juba selgelt üle 100 000. "Seda mootorit tehakse järgi ka veel kümne aasta pärast," olid Buicki insenerid oma töö üle uhked. Nagu ajalugu näitas, olid nad ülearu tagasihoidlikud :)